*****Tisztelt Érdeklődő!***

A Budapesti Rendőrfőkapitány képzést hirdet **2019. március 01-jei kezdéssel** a Budapesti Rendőr-főkapitányság állományába Járőrtárs beosztás betöltésére (tiszthelyettesi besorolási osztály „A” besorolási kategória)

***A képzésre történő jelentkezés határideje: 2019. január 31.***

A meghirdetett képzésre cselekvőképes, 18. életévüket betöltött, a felvételi követelményeknek megfelelő magyar állampolgárok jelentkezését várjuk.

**A felvételt nyert személyek 5** hónapos időtartamú moduláris képzésben vesznek részt, amelyet követően – sikeres vizsga esetén – őr-járőrtárs rész-szakképesítést (OKJ 51 861 03) szereznek. A résztvevők a képzés alatt **munkaviszonyban állnak,** majd – sikeres modulzáró vizsga letétele esetén – **a Budapesti Rendőr-főkapitányság** (továbbiakban BRFK) **hivatásos állományába** 12 hónap próbaidő kikötésével kerülnek kinevezésre.

**A beosztásban ellátandó feladatok:**

A képzés sikeres befejezését követően a Budapesti Rendőr-főkapitány valamely kerületi Rendőrkapitányságának állományába történő kinevezés, hivatásos szolgálati jogviszony létesítése garantált, rendészeti szakterületen végzendő feladatkörrel.

**Illetmény:**

* a képzés ideje alatt a modulzáró vizsgáig bruttó ***210.000 Ft/hó*** munkabér,
* a vizsga sikeres letétele után, a hivatásos szolgálati jogviszonyba lépés napjától a Hivatásos Szolgálati Törvényben meghatározott illetményre és a szolgálat teljesítéshez szükséges egyéb ellátásra jogosult.

***Egyéb pótlékok:***

a) az angol, német, francia, kínai, arab és orosz nyelvvizsgával rendelkezők a nyelvvizsga típusától, szintjétől függően alanyi jogon, nyelvvizsgánként idegennyelv-tudási pótlékra jogosultak, amelynek összege havi 5796 Ft-tól 38 650 Ft összegig terjedhet,

b) éjszakai pótlék: teljesített óránként a rendvédelmi illetményalap 0,5 %-a,

c) készenléti pótlék: teljesített óránként a rendvédelmi illetményalap 0,25 %-a,

* teljesítményjuttatás – az előző év egyéni teljesítményértékelésétől függően – évente két részletben, azonos mértékben,
* a túlszolgálat ellentételezése szabadidőben.

Az illetmény a rendvédelmi illetményrendszer által garantálva négy évenként emelkedik. A rendvédelmi életpályamodell keretei között a magasabb iskolai végzettség, illetve szakképzettség megszerzését követően magasabb beosztásba történő kinevezés lehetősége biztosított.

**Illetményen kívüli juttatások:**

* cafetéria juttatás (évi bruttó 200 000 Ft),
* lakhatási támogatás:

a) lakbértámogatás vagy albérleti díj hozzájárulás,

b) lakásvásárlás anyagi támogatása kamatmentes munkáltatói kölcsönnel,

c) szükség esetén szálló vagy garzon elhelyezés,

* természetbeni ellátások (a rendőrség feladatainak megfelelő fegyverzet, felszerelés, ruházat),
* évente ruházati utánpótlási ellátmány, amelynek összege a rendvédelmi illetményalap 250%-a (96 625 Ft),
* munkába járással kapcsolatos utazási költségtérítés (bérlet vagy menetjegy árának 86%-a),
* egyéb utazási kedvezmény (belföldre, évente 12 alkalommal a vasúti vagy autóbusz menetjegy árának 50%-a),
* belföldi, külföldi kiküldetések esetén járó napidíjak és költségtérítések,
* kedvezményes mobiltelefon tarifacsomagok igénybevétele,
* támogatások:

a) üdülési támogatás,

b) családalapítási támogatás,

c) illetményelőleg,

d) tanulmányi ösztöndíj, képzési, továbbképzési támogatás,

* szociális, születési, beiskolázási, temetési segély,
* egészségügyi ellátás és költségtérítések (látásjavító szemüveg, kontaktlencse, képernyős szemüveg, fogászati ellátás),
* folyószámla költségtérítés (4000 Ft/év),
* rendőrségi sportlétesítmények díjtalan használata,
* hivatásos állomány csoportos élet- és balesetbiztosítása.

**Felvételi követelmények:**

* 18. életévét már betöltött, de az 55. életévét még be nem töltött, cselekvőképes személy,
* magyar állampolgárság,
* állandó belföldi lakóhely (a képzés során a jelentkező vállalja a képzés helyszínére való bejutást, mert a képzés során a BRFK nem tud szálláshelyet biztosítani),
* érettségi bizonyítvány!
* büntetlen előélet,
* fizikai alkalmasság,
* pszichológiai alkalmasság,
* egészségügyi alkalmasság,
* pályaalkalmassági elbeszélgetés eredményes minősítése,
* kifogástalan életvitel, illetve hozzájárulás annak a szolgálati viszony létesítése előtti, valamint a szolgálati viszony fennállása alatti ellenőrzéséhez.

**A jelentkezés elbírálásánál előnyt jelent:**

* gépjárművezetői engedély megléte,
* angol, német, francia, kínai, arab, orosz nyelvekből államilag elismert nyelvvizsga,
* harcművészeti jártasság, évek óta folytatott sport tevékenység, jelentős sporteredmények.

**A felvételi eljárás kötött sorrendben zajlik és 3 lépcsős:**

1. fizikai alkalmasság
2. egészségügyi alkalmasság
3. pszichológiai alkalmasság

Első fokon alkalmatlan minősítés esetén a fellebbezés lehetősége adott.

**A jelentkezésnek tartalmaznia kell:**

* a kitöltött jelentkezési lapot és mellékleteit,
* a pályázó részletes, fényképes önéletrajzát (elérhetőségeivel együtt: lakcím, e-mail cím, telefonszám),
* a végzettséget, szakképzettséget igazoló bizonyítványok másolatát,
* az érvényes, 90 napnál nem régebbi hatósági erkölcsi bizonyítvány (2015. évi XLII. törvény 41. §. –rendvédelmi törvény – alapján)

**A jelentkezési egységcsomagot elektronikus úton a** **toborzo.brfk@budapest.police.hu** **címre, postai úton a Budapesti Rendőr-főkapitányság Humánigazgatási Szolgálat részére (1139 Budapest, Teve u. 4-6.) lehet megküldeni vagy személyesen bármely rendőri szervnél le lehet adni. A borítékra kérjük, írják rá: „BRFK IRK”.**

**A képzéssel kapcsolatban felvilágosítást a Budapesti Rendőr-főkapitányság Humánigazgatási Szolgálat Toborzó Csoport munkatársai adnak a 443-5000/32-595 (Monoki Zsolt r. százados), 32-629 (Lukács Viktor r. törzsőrmester), 32-888 (Szabó Viktor r. főhadnagy), vagy a 06-1/443-5342-es közvetlen városi telefonszámon.**

Tisztelettel:

BRFK Humánigazgatási Szolgálat

Oktatási és Szociális Osztály

Toborzó Csoport